CELEX: 32021R2046
Language: lv
Date: 2021-11-23 00:00:00
Title: Komisijas Īstenošanas regula (ES) 2021/2046 (2021. gada 23. novembris), ar ko ģeogrāfiskās izcelsmes norādei “ម្រេចកំពត” / “Kampot Pepper”, kas reģistrēta Ženēvas akta Starptautiskajā cilmes vietas nosaukumu un ģeogrāfiskās izcelsmes norāžu reģistrā, piešķir aizsardzību Savienībā

24.11.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 418/11
               
            
         KOMISIJAS ĪSTENOŠANAS REGULA (ES) 2021/2046
         (2021. gada 23. novembris),
         ar ko ģeogrāfiskās izcelsmes norādei “ម្រេចកំពត” / “Kampot Pepper”, kas reģistrēta Ženēvas akta Starptautiskajā cilmes vietas nosaukumu un ģeogrāfiskās izcelsmes norāžu reģistrā, piešķir aizsardzību Savienībā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/1753 (2019. gada 23. oktobris) par Savienības rīcību pēc tās pievienošanās Lisabonas Vienošanās par cilmes vietu nosaukumiem un ģeogrāfiskās izcelsmes norādēm Ženēvas aktam (1) un jo īpaši tās 7. panta 1. punktu,
         tā kā:
         
                     (1)
                  
                  
                     Saskaņā ar Ženēvas akta 5. panta 1. un 2. punktu katras Ženēvas akta līgumslēdzējas puses kompetentās iestādes var iesniegt cilmes vietas nosaukuma vai ģeogrāfiskās izcelsmes norādes starptautiskās reģistrācijas pieteikumus Pasaules Intelektuālā īpašuma organizācijas Starptautiskajā birojā, kas saskaņa ar Ženēvas akta 6. pantu to reģistrē Starptautiskajā reģistrā. Ženēvas akta 9. pants noteic, ka reģistrētus cilmes vietas nosaukumus un ģeogrāfiskās izcelsmes norādes pārējās Līgumslēdzējas puses savā tiesību sistēmā aizsargā, vienlaikus ņemot vērā to aizsardzības atteikumu, atteikšanos no aizsardzības, aizsardzības anulēšanu vai tās atsaukšanu.
                  
               
                     (2)
                  
                  
                     Saskaņā ar Ženēvas akta 6. panta 4. punktu Pasaules Intelektuālā īpašuma organizācijas Starptautiskais birojs 2020. gada 14. decembrī Komisijai paziņoja, ka ar Ženēvas aktu izveidotajā Starptautiskajā cilmes vietas nosaukumu un ģeogrāfiskās izcelsmes norāžu reģistrā par ģeogrāfiskās izcelsmes norādi reģistrēts Kambodžas piemērotais nosaukums “ម្រេចកំពត” / “Kampot Pepper”.
                  
               
                     (3)
                  
                  
                     Lai dotu iespēju iesniegt iespējamos iebildumus, atbilstoši Regulas (ES) 2019/1753 4. panta 1. punktam ģeogrāfiskās izcelsmes norādes “ម្រេចកំពត” /“Kampot Pepper” starptautiskā reģistrācija tika publicēta Eiropas Savienības Oficiālajā Vēstnesī (2).
                  
               
                     (4)
                  
                  
                     Saskaņā ar Regulas (ES) 2019/1753 5. pantu Komisija ir novērtējusi ģeogrāfiskās izcelsmes norādes “ម្រេចកំពត” / “Kampot Pepper” starptautiskās reģistrācijas atbilstību minētā panta nosacījumiem un secinājusi, ka tie ir izpildīti.
                  
               
                     (5)
                  
                  
                     Komisija nav saņēmusi nevienu iebildumu atbilstoši Regulas (ES) 2019/1753 6. pantam, tāpēc saskaņā ar Ženēvas aktu nosaukumam “ម្រេចកំពត” / “Kampot Pepper” būtu jāpiešķir aizsardzība Savienībā.
                  
               
                     (6)
                  
                  
                     Šajā regulā paredzētie pasākumi ir saskaņā ar Lauksaimniecības produktu kvalitātes politikas komitejas atzinumu,
                  
               IR PIEŅĒMUSI ŠO REGULU.
         
            1. pants
            Starptautiskajā reģistrā par ģeogrāfiskās izcelsmes norādi reģistrētajam nosaukumam “ម្រេចកំពត” / “Kampot Pepper” piešķir aizsardzību Savienībā.
            Pirmajā daļā minētais nosaukums apzīmē produktu, kas pieder pie produku grupas “pipari”.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 23. novembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 271, 24.10.2019., 1. lpp.
         
         
            (2)  OV C 30, 27.1.2021., 9. lpp.